ਮੁਜੀਬ ਜ਼ਾਦਰਾਨ

ਮੁਜੀਬ ਜ਼ਾਦਰਾਨ (ਜਨਮ 28 ਮਾਰਚ 2001) ਇੱਕ ਅਫ਼ਗ਼ਾਨ ਕ੍ਰਿਕਟ ਖਿਡਾਰੀ ਹੈ। ਉਸਨੂੰ 21ਵੀਂ ਸਦੀ ਦਾ ਪਹਿਲਾ ਅੰਤਰਰਾਸ਼ਟਰੀ ਕ੍ਰਿਕਟਰ ਕਿਹਾ ਜਾਂਦਾ ਹੈ। ਜ਼ਾਦਰਾਨ ਨੇ 16 ਸਾਲ ਦੀ ਉਮਰ ਵਿੱਚ ਇੱਕ ਦਿਨਾ ਅੰਤਰਰਾਸ਼ਟਰੀ ਮੈਚਾਂ ਦੀ ਸ਼ੁਰੂਆਤ ਕੀਤੀ ਹੈ।

ਅੰਤਰਰਾਸ਼ਟਰੀ ਖੇਡ-ਜੀਵਨ
2017 ਦੇ ਏਸੀਸੀ ਅੰਡਰ-19 ਏਸ਼ੀਆ ਕੱਪ ਵਿੱਚ ਉਹ ਪੰਜ ਮੈਚਾਂ ਵਿੱਚ ਵੀਹ ਵਿਕਟਾਂ ਲੈ ਕੇ ਸਭ ਤੋਂ ਵੱਧ ਵਿਕਟਾਂ ਲੈਣ ਵਾਲਾ ਖਿਡਾਰੀ ਸੀ ਅਤੇ ਇਸ ਪ੍ਰਦਰਸ਼ਨ ਕਰਕੇ ਅਫ਼ਗ਼ਾਨਿਸਤਾਨ ਦੀ ਅੰਡਰ-19 ਟੀਮ ਆਪਣਾ ਪਹਿਲਾ ਟਾਇਟਲ ਜਿੱਤਣ ਵਿੱਚ ਸਫ਼ਲ ਰਹੀ ਸੀ। ਇਸ ਪ੍ਰਦਰਸ਼ਨ ਕਰਕੇ ਉਸਦੀ ਚੋਣ ਦਸੰਬਰ 2017 ਵਿੱਚ ਅਫ਼ਗ਼ਾਨਿਸਤਾਨ ਦੀ ਆਇਰਲੈਂਡ ਟੀਮ ਵਿਰੁੱਧ ਖੇਡਣ ਵਾਲੀ ਟੀਮ ਵਿੱਚ ਕਰ ਲਈ ਗਈ ਸੀ। ਫਿਰ ਉਸਨੇ ਆਪਣਾ ਪਹਿਲਾ ਅੰਤਰਰਾਸ਼ਟਰੀ ਓਡੀਆਈ ਮੈਚ 5 ਦਸੰਬਰ 2017 ਨੂੰ ਆਇਰਲੈਂਡ ਵਿਰੁੱਧ ਖੇਡਿਆ ਸੀ। ਪਹਿਲੇ ਮੈਚ ਦੌਰਾਨ ਉਸਨੇ 24 ਦੌੜਾਂ ਦੇ ਕੇ 4 ਵਿਕਟਾਂ ਲਈਆਂ। ਇਹ ਮੈਚ ਅਫ਼ਗ਼ਾਨਿਸਤਾਨ ਦੀ ਟੀਮ 138 ਦੌੜਾਂ ਨਾਲ ਜਿੱਤ ਗਈ ਸੀ। ਮੁਜ਼ੀਬ ਨੂੰ ਇਸ ਪ੍ਰਦਰਸ਼ਨ ਲਈ ਮੈਨ ਆਫ਼ ਦ ਮੈਚ ਇਨਾਮ ਦਿੱਤਾ ਗਿਆ ਸੀ।

ਦਸੰਬਰ 2017 ਵਿੱਚ, ਉਸਦਾ ਨਾਮ ਅਫ਼ਗ਼ਾਨਿਸਤਾਨ ਦੀ 2018 ਅੰਡਰ-19 ਕ੍ਰਿਕਟ ਵਿਸ਼ਵ ਕੱਪ ਟੀਮ ਲਈ ਚੁਣ ਲਿਆ ਗਿਆ ਸੀ।

ਅੰਤਰਰਾਸ਼ਟਰੀ ਇਨਾਮ
ਇੱਕ ਦਿਨਾ ਅੰਤਰਰਾਸ਼ਟਰੀ ਕ੍ਰਿਕਟ ਵਿੱਚ
ਮੈਨ ਆਫ਼ ਦ ਮੈਚ ਇਨਾਮ
ਨੰਬਰਵਿਰੋਧੀਸਥਾਨਮਿਤੀਕਾਰਗੁਜ਼ਾਰੀਨਤੀਜਾ 1 ਆਇਰਲੈਂਡ ਸ਼ਾਰਜਾਹ ਕ੍ਰਿਕਟ ਸਟੇਡੀਅਮ, ਸ਼ਾਰਜ਼ਾਹ 5 ਦਸੰਬਰ 2017 ਬੱਲੇਬਾਜ਼ੀ ਨਹੀਂ ਕੀਤੀ ; 10–2–24–4  138 ਦੌੜਾਂ ਨਾਲ ਜੇਤੂ।

ਹਵਾਲੇ

ਬਾਹਰੀ ਕੜੀਆਂ


ਸ਼੍ਰੇਣੀ:ਜਨਮ 2001
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਅਫ਼ਗ਼ਾਨਿਸਤਾਨ ਦੇ ਕ੍ਰਿਕਟ ਖਿਡਾਰੀ